बस्ती कहाँ बनाउने, कस्तो बनाउने भन्ने विषययमा सरकारले अहिलेसम्म प्रभावकारी नीति अगाडि सार्न सकेको छैन । नगरपालिकाहरुमा घर निर्माण गर्दा मापदण्ड लागू गरे पनि गाउँपालिकाहरुमा भने अहिले पनि मनलाग्दी ढंगले घर निर्माण भइरहेका छन् । सुरक्षित बस्ती निर्माण गर्नेतर्फ सरकारले ध्यान दिनुपर्छ । अविरल वर्षाको कारण दुई दिनको अवधिमा नै एक दर्जनभन्दा बढी नागरिकको निधन भयो ।
